title: Nok araya
text: Nok martig nuvelar "lodafrikaf" dam telyon ke Ife iyekotafa ik trocadayafa taka. Voxen lana zolonafa nuxasaca wale Nok is Ife elimon noved va lokiewafa vangrupera va runda ke Ife koe afrikafa prostewa. Obrasa rindera razdur va pintafa vektasaca ( zikesikifa otapa dem flek is mardmak, tumartigara va nugeem, dulapera va sorgraca ), acum lanon tir mexuyavafa. Voxen Ife tuwaveva me tiyir megrupena gan Nok tezasikeem, ise me tiyir kaike inafa stinuca, voxe va sulemaf kaatoeks yo anton zanudayar. Kaiki Ife, Nok adalaf tazuk krulded koe beninafa iyekotxa is milon yorubafa anoelafa yamba ( tulon Gelede xatcaxa ). Bat turestasaceem ke Nok Araya va inafa nyergafa yorda koo nigeriafu yambafa trenuca bazer.